Document ID: 31984R0413

*****
ΚΑΝΟΝΙΣΜΟΣ (ΕΟΚ) αριθ. 413/84 ΤΗΣ ΕΠΙΤΡΟΠΗΣ
της 17ης Φεβρουαρίου 1984
που τροποποιεί τον κανονισμό (ΕΟΚ) αριθ. 2742/82 περί των προστατευτικών μέτρων που πρέπει να εφαρμοστούν στις εισαγωγές σταφίδας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1088/83 (2), και ιδίως το άρθρο 14 παράγραφος 2,
τον κανονισμό αριθ. 129 του Συμβουλίου της 23ης Οκτωβρίου 1962 περί της αξίας της λογιστικής μονάδας και των τιμών συναλλάγματος που πρέπει να εφαρμοστούν στο πλαίσιο της κοινής γεωργικής πολιτικής (3), όπως τροποποιήθηκε τελευταία από τον κανονισμό (ΕΟΚ) αριθ. 2543/73 (4), και ιδίως το άρθρο 3,
Εκτιμώντας:
ότι το άρθρο 2 παράγραφος 1 του κανονισμού (ΕΟΚ) αριθ. 2742/82 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 3099/83 (6), προβλέπει ότι κατά την εισαγωγή στην Κοινότητα σταφίδων, εκτός των κορινθιακών, πρέπει να τηρείται μια ελάχιστη τιμή εισαγωγής· ότι το άρθρο 2 παράγραφος 2 του ίδιου κανονισμού προβλέπει ότι αν δεν τηρείται η ελάχιστη τιμή εισαγωγής εφαρμόζεται εξισωτική εισφορά 16,0 ECU ανά 100 χγρ·
ότι η εξισωτική εισφορά υπολογίζεται με βάση τις τιμές που εφαρμόζουν οι κύριες προμηθεύτριες χώρες μη μέλη της Κοινότητας · ότι οι τιμές αυτές δικαιολογούν αλλαγή της εξισωτικής εισφοράς ·
ότι πρέπει να ληφθεί υπόψη η ειδική κατάσταση των προϊόντων που θα έχουν ήδη εγκαταλείψει τη χώρα εξαγωγής όταν δημοσιευτεί αυτός ο κανονισμός,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 2 παράγραφος 2 του κανονισμού (ΕΟΚ) αριθ. 2742/82, το ποσό «16,0 ECU» αντικαθίσταται από το ποσό «26,83 ECU».
Άρθρο 2
Το άρθρο 1 δεν εφαρμόζεται όταν προσκομίζονται ικανοποιητικά αποδεικτικά στοιχεία στις τελωνειακές αρχές ότι τα προϊόντα για τα οποία έχει δηλωθεί ότι μπορούν να τεθούν σε ελεύθερη κυκλοφορία έχουν εγκαταλείψει τη χώρα εξαγωγής πριν από την ημέρα της δημοσίευσης του παρόντος κανονισμού και οι τελωνειακές αρχές δέχονται την εισαγωγή όχι αργότερα από τις 17 Μαΐου 1984.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Φεβρουαρίου 1984.

Labels: 3
17